   Regulament de desfăşurare a probei Prepared Speech din cadrul concursului 
                                                 Spoken English

Prepared Speech se adresează elevilor din clasele a VII-a – a XII-a, probă care constă în prezentarea 
unei teme alese individual sau de doi elevi care au lucrat împreună la elaborarea proiectului respectiv. 
Sarcina candidatului este de a prezenta un subiect în mod convingător în 4-5 minute( clasele VII- VIII) , respectiv 6-7 minute( clasele IX -XII) .
                  # Alegerea temei:
Tema aleasă va fi un subiect despre care candidatul are ceva de interesant de spus, fie din punctul de vedere al argumentării, fie al abordării. Subiectul ales trebuie:
· să poată fi prezentat în timpul alocat;

· să fie de interes şi să poată capta atenţia juriului;

· să nu fie vulgar;

· să nu fie strict tehnic/de specialitate.
Forme de prezentare (exemple, conform programei):

· descrierea unor locuri, a unor persoane, obiecte, activităţi cotidiene;

· relatarea unei experienţe personale, reale sau imaginare;

· relatarea conţinutului unui film, al unei cărţi, emisiuni;

· exprimarea unei opinii pe o temă familiară; 

· prezentarea avantajelor / dezavantajelor unei situatii;
· construirea unui argument pro sau contra unei afirmaţii pe o tema nefamiliară;

· descrierea unor evenimente culturale.

                   # Structura:

Prezentarea subiectului trebuie să fie bine structurată, după modelul celor trei componente (‘Tell them what you’ll tell them, tell them, and tell them what you told them’):

         -   introducerea are rolul de a capta atenţia auditoriului şi de a prezenta poziţia vorbitorului;

         -   cuprinsul prezintă idei/argumente care susţin prezentarea;
         -   concluzia face un rezumat al prezentării şi încheie discursul.
Respectarea structurii permite prezentarea liberă, fără a citi discursul

                   # Prezentarea:
În evaluarea prezentării, juriul va avea în vedere aspecte:

· verbale: 
            - vocabularul să fie bogat şi potrivit vârstei şi subietului;

                    - pronunţia şi intonaţia să fie corecte, să nu împiedice înţelegerea;

        -    non-verbale:

            - ţinuta şi postura trebuie să fie decente;
            - gesturile şi mişcările, reduse la minimul necesar, pot sublinia anumite aspecte ale   prezentării;

            - menţinerea contactului vizual.

- Discursul NU se citeşte! Este permisă prezenţa unor notiţe, care pot fi consultate, fără a impieta contactul vizual cu comisia de jurizare.

- Prezentarea poate avea suport vizual (poster, video) sau muzică de fundal, dacă acestea nu împiedică înţelegerea discursului. Nota candidatului NU depinde de prezenţa suportului vizual/auditiv.
NOTĂ: 
Este recomandat să se pregăteasca materiale tip poster sau handouts pentru a preîntâmpina eventuale probleme 
tehnice. Accentul se pune pe prezentarea orală şi pe modul în care candidaţii răspund la eventualele 
întrebări adresate de către comisie.
